উপরের চিত্র হতে আমরা দেখতে পাই , একটি ইলেকট্রন অগ্রসর হচ্ছিলো এবং পরে একটি ফোটন বিনিময় করে আবার নিজ পথে চলে যেতে থাকে । চিত্রে সরল রেখাগুলো ইলেকট্রন (যে কোন চার্জযুক্ত কণা হতে পারে ) এবং বক্ররেখাটা ফোটন নির্দেশ করছে আর যেসব অংশে দাগগুলো এসে মিলেছে সেসব অংশে একটি ফোটন নির্গত বা গৃহীত হয়েছে বোঝায় । সময়ের প্রবাহ প্রকাশ করা হয় নিচ থেকে উপরের দিকে । যুক্তির খাতিরে কণাটিকে আমি ইলেকট্রন ধরেছি ; এটা কোয়ার্ক অথবা নিউট্রিনো বাদে (কারণ নিউট্রিনো হচ্ছে চার্জবিহীন কণা তাই এরা তড়িচ্চুম্বকীয় বল দ্বারা প্রভাবিত হবে না ) যে কোন লেপ্টন হতে পারে । এইবার আরেকটু জটিল পদ্ধতিতে চিন্তা করা যাক ।